All the Best Cowboys Have Daddy Issues

All the Best Cowboys Have Daddy Issues () ir ASV televīzijas seriāla "Pazudušie" pirmās sezonas vienpadsmitā sērija. Sērijas režisors ir Stīvens Viljamss un scenārists — Havjers Grilo Marksua. Pirmo reizi sēriju pārraidīja 2004. gada 8 decembrī kanālā ABC un tā kļuva par pēdējo sēriju, kas iznāca 2004. gadā.

Sērija stāsta par Džeku, kurš dodas meklēt Klēru un Čārliju, kurus nolaupīja Ītans, izliekoties par izdzīvojušu pasažieri. Pamatojoties uz meklēšanas rezultātiem, viņš un Loks strīdas, jo katrs vēlas meklēt pazudušos savā veidā. Paralēli sērija stāsta par Džeka dzīvi kā ārstam un viņa konfliktu ar tēvu.

 Sižets 

 Uz salas 
Hugo paskaidro Džekam, ka Ītans nebija lidmašīnā, tātad viņš ir nezināms svešinieks. Maikls piebilst, ka Ītans devās džungļos pēc malkas. Džeks un Loks steidz pa viņa pēdām un atrod Klēras somu un cīņas pēdas. Džeks, atsaucoties uz Saīda vārdiem, mēģina pārliecināt Loku, ka viņi nav vieni uz salas un ka viņiem nekavējoties jāsāk pazudušo meklēšana. Loks ierosina vispirms sagatavoties, taču Džeks atsakās gaidīt un dodas ceļā viens pats.

Loks paņem Keitu un Būnu līdzi, un liek Maiklam sapulcināt vēl vienu grupu. Drīz vien Loka grupa panāk Džeku, un viņi turpina ceļu kopā. Gan Džeks, gan Loks izjūt vainas apziņu: Džeks — par to, ka neticēja Klērai, Loks — par to, ka neizjuta aizdomas pret Ītanu. Drīz vien izceļas strīds par virzienu, kurā doties tālāk, un grupa atkal sadalās — Būns dodas kopā ar Loku, bet Keita paliek ar Džeku.

Saīds stāsta Sojeram par saviem atklājumiem, par francūzietes — viņas inficēto grupu, ko viņa bija spiesta nogalināt, un par "Citu" klātbūtni uz salas. Džeks un Keita izdzird Klēras kliedzienu, un Džeks metas viņai palīgā, bet paklūp un nokrīt no neliela stāvuma. Tur viņam uzbrūk Ītans, piedraudot, ka nogalinās kādu no gūstekņiem, ja viņi turpinās vajāšanu. Džeks mēģina pretoties, bet Ītans viņu cīņā apdullina. Nedaudz vēlāk Keita atmodina Džeku, un viņi dodas tālāk, kad atrod Čārliju, pakārtu kokā. Viņi noņem Čārliju no koka, un Džekam ar grūtībām izdodas viņu atdzīvināt.

Naktī Džeks, Čārlijs un Keita, bet vēlāk arī Maikls ar savu grupu atgriežas alā. Džeks apskata Čārliju, kurš nespēj atcerēties nolaupīšanas detaļas. Šajā laikā Būns un Loks joprojām staigā džungļos. Būns vēlas atgriezties nometnē, bet Loks atsakās un pamet viņam lukturi, lai palīdzētu ceļā atpakaļ. Būns nepagūst to noķert, un tas nokrīt zemē, izgaismojot kaut ko dīvainu. Abi sāk novākt zāli un atklāj zemē tērauda plāksni, kas izskatās pēc lūkas.

 Džeka atmiņas 
Džeks operē sievieti, cenšoties glābt viņas dzīvību, kad operācijā iejaucas viņa tēvs Kristians. Neskatoties uz centieniem, sieviete mirst. Pēc operācijas Kristians aizrāda Džekam par iejaukšanos operācijā, kas sākotnēji bija jāveic viņam. Tomēr Džeks paskaidro, ka saskaņā ar medmāsas teikto Kristianam operācijas laikā trīcējušas rokas un viņš pārdūra pacientes aknu artēriju, kas noveda pie viņas nāves. Kristians mēģina aizstāvēties, bet apklust, kad Džeks jautā, cik daudz viņš ir lietojis alkoholu pusdienās.

Nākamajā dienā Kristians savā kabinetā mēģina pierunāt Džeku apstiprināt oficiālu liecību par pacientes neizbēgamo nāvi, jo, ja slimnīcas valde uzzinās, ka Kristians pirms operācijas lietoja alkoholu, viņš zaudēs savu medicīnisko licenci. Džeks sākotnēji šaubās, bet Kristianam izdodas pārliecināt viņu parakstīt liecību.

Slimnīcas valdes sēdē Kristianam paziņo, ka paciente tik un tā būtu mirusi, tādējādi attaisnojot viņa rīcību. Tomēr viens no valdes locekļiem atklāj, ka sieviete bijusi stāvoklī, un Kristians to apstiprina. Džeks saprot, ka tēvs viņam par to neteica, un neilgi pirms sēdes slēgšanas Džeks paziņo, ka viņš pārskatīs savu liecību, sakot, ka viņa tēvs operācijas laikā bija piedzēries.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Reijess
 Džošs Holovejs — Džeimss "Sojers" Fords
 Navīns Endrūss — Saīds Džara
 Terijs O'Kvīns — Džons Loks

 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Karlails
 Dominiks Monahans — Čārlijs Peiss

 Otra plāna varoņi 

 Kristians Boumens — Stīvs Dženkinss
 Dastins Vačmens — Skots Džeksons
 Viljams Meipoters — Ītans Roms
 Džons Terijs — Kristians Šepards
 Medisona — suns Vinsents

 Ārējās saites 

Kategorija:Pazudušie